En nordjysk mand er ved Retten i Aalborg kendt skyldig i at have misbrugt to piger i en periode fra 1995 til 1997. Det fortæller Anklager Rikke Poulsen. Pigerne, der i dag er 20 og 22 år gamle, var fem og syv år gamle, da overgrebene startede. Manden har haft anden kønslig omgang end samleje med de to piger. Selv om manden er kendt skyldig, så går der noget tid, inden manden får en dom, da han først skal mentalundersøges. Anklager Rikke Poulsen fortæller, at straffen ved lignende sager ofte ligger mellem et halv og et helt års fængsel.

Opsummering:
En nordjysk mand er kendt skyldig i at have begået seksuelle overgreb på to piger. Manden skal nu mentalundersøges.